### Beslutninger

Byrådet har i sit møde den 25. november 2025 vedtaget Magistratens foranstående indstilling af 25. november 2025 sammen med ændringsforslaget af 25. november 2025 fra det Konservative Folkepartis byrådsgruppe. Da sagen vedrører ændring af styrelsesvedtægten, kræver det behandling i to ordinære byrådsmøder. Sagen vil derfor komme på igen på næstkommende dagsorden.

Ændringsforslaget af 25. november 2025 fra det Konservative Folkepartis byrådsgruppe blev vedtaget med 20 stemmer for (Socialdemokratiet, det Konservative Folkeparti, Socialistisk Folkeparti, Radikale Venstre, Velfærdslisten de Rød-Grønne og Danmarksdemokraterne), 4 stemmer imod (Venstre og Noah Lund) og 2 undlod at stemme (Liberal Alliance og Alternativet).

Ændringsforslaget af 23. november 2025 fra Velfærdslisten de Rød-Grønnes byrådsgruppe blev afvist med 23 stemmer imod (Socialdemokratiet, det Konservative Folkeparti, Socialistisk Folkeparti, Venstre, Radikale Venstre, Liberal Alliance og Danmarksdemokraterne), 2 stemte for (Velfærdslisten de Rød-Grønne) og 1 undlod at stemme (Alternativet).

###

.

### Resume

En majoritet i det nuværende og kommende byråd anser klimaindsatsen for en vigtig prioritet for [adresse].

Derfor skal der med virkning fra starten af næste by-rådsperiode oprettes et nyt stående udvalg: Klima- og Energiudvalget.

Med oprettelsen af et stående klima- og energiudvalg – der skal varetage en del af de opgaver, der for nuværende er placeret hos Teknisk Udvalg – skal der ske en harmonisering af vederlagene for både udvalgsmedlemmer og udvalgsforpersoner på tværs af de stående politiske udvalg.

Derudover indstilles det, at der oprettes en yderligere post som menigt medlem af Magistraten med henblik på at sikre inddragelsen i Magistratens arbejde af flere af de mindre partier i [adresse].

Det skal bemærkes, at harmonisering af vederlag til udvalgsforpersoner er styrelsesvedtægtsbestemt, mens harmonisering af vederlag til de menige udvalgsmedlemmer alene skal ske ved byrådsbeslutning. Der vil blive fremsendt særskilt indstilling om sidstnævnte til byrådsmødet den 17. december 2025.

### Beslutningspunkter

Det indstilles:

At 1) der oprettes et nyt stående udvalg ved navn Klima- og Energiudvalget, der skal rådgive byrådet i sager, der falder emnemæssigt ind under udvalgets titel.

At 2) der sker en harmonisering af vederlaget til formændene for de stående udvalg, så de alle får 6 2/3 pct. af borgmestervederlaget.

At 3) kredsen af menige magistratsmedlemmer udvides fra tre til fire, hvilket medfører, at det samlede antal af magistratsmedlemmer går fra ni til ti.

At 4) vederlaget til næstformanden for Børne- og Unge-udvalget (tvangsforanstaltninger mv.) fastsættes til 10 pct.

At 5) [adresse] styrelsesvedtægt ændres i overensstemmelse med ovenstående indstillingspunkter.

### Sagsforløb

Udvalg: Magistraten

Dato: 25-11-2025

Lasse Kjær: 2

Fremsendes til [adresse] Byråd med bemærkning, at Magistraten i mødet den 25. november 2025 anbefaler, at byrådet tiltræder Borgmesterens Afdelings indstilling af 21. november 2025.